
   P R I M A R

Nr. 7081/21.07.2022                                                                                            

REFERAT  DE APROBARE 
a proiectului de hotărâre privind modificarea „Agendei principalelor manifestări cultural-artistice, sportive și de tineret în perioada 01.01.2022-31.12.2022” finanţată din bugetul local de venituri şi cheltuieli.

Diversitatea și complexitatea paletei numeroase de activități, evenimente și manifestări culturale, sociale și educative, organizate în cadrul agendei cultural - sportive și de tineret a orașului Deta pe anul 2022,  au atras nu doar publicul țintă, care este în marea majoritate populația orașului Deta, ci și sponsori, formați din societăți comerciale, dornici să sprijine financiar evenimentele de anvergură prevăzute în Agenda-Cultural Sportivă și de Tineret a orașului Deta și a satului Opatița pe anul 2022. Astfel, prin aportul financiar al sponsorilor, adus către anumite evenimente culturale și sportive din agenda culturală, prin semnarea unor contracte de sponsorizare între instituia Orașul Deta și fiecare sponsor în parte, bugetul acesteia se suplimentează. Prin urmare, se propune modificarea agendei culturale invocată în luna mai 2022 cu prezenta propunere  rezultată din modificarea bugetului total al evenimentelor: „Zilele Multiculturalității Orașului Deta”, „Zilele Culturale ale Orașului Deta”, „Crosul orașului Deta” în direcția cărora s-au îndreptat sumele sponsorizate, astfel încât aceste evenimente vor fi organizate la un nivel de complexitate mai ridicat apropiindu-se de necesitățile și dorințele comunității, pentru a oferi unui public cât mai larg, liberul acces la manifestări culturale, educative și sportive de calitate  care vor contribui la conservarea, valorificarea și promovarea culturii orașului Deta.
În  conformitate cu prevederile art. 129 alin. (2) litera d), alin. (7) literele d) și f) din O.U.G nr. 57/2019 privind Codul administrativ am iniţiat proiectul de hotărâre privind modificarea „Agendei principalelor manifestări cultural-artistice, sportive și de tineret în perioada 1.01.2022-31.12.2022” pe care îl propun spre adoptare Consiliului local al orașului Deta.

P R I M A R,

